'ऑपरेशन बालाकोट' को लेकर नवजोत सिंह सिद्धू ने पीएम पर साधा निशाना, नीयत पर उठाए सवाल  
पीएम मोदी पर नवजोत सिंह सिद्धू ने साधा निशाना 
बालाकोट हमले को लेकर सिद्धू ने किया हमला 
चुनाव जीतने के लिए शहीदों के इस्तेमाल की कही बात
ऑपरेशन बालाकोट (Operation Balakot) को लेकर पंजाब सरकार के मंत्री और कांग्रेस नेता नवजोत सिंह सिद्धू (Navjot Singh Sidhu) ने एक बार फिर पीएम मोदी पर हमला बोला है. उन्होंने बुधवार को एक ट्वीट कर पीएम मोदी (PM Modi) और उनकी सरकार की नीयत पर सवाल खड़े किए. उन्होंने (Navjot Singh Sidhu) कहा कि जवानों की शहादत पर सियासत करके चुनाव नहीं जीत पाओगे. साथ ही सिद्धू (Navjot Singh Sidhu) ने पीएम मोदी (PM Modi)  से मारे गए आतंकियों की संख्या को लेकर भी सवाल पूछा. उन्होंने ट्वीट कर कहा कि 40 जवान शहीद हुए, कितने आंतकी मरे? 56 इंच का सीना कहां गया? नवजोत सिंह सिद्धू (Navjot Singh Sidhu) ने मोदी सरकार को लेकर एक शायरी भी लिखी. उन्होंने लिखा कि तालिम का जोर इतना, तहजीब का शोर इतना, बरकत क्यों नहीं होती, तुम्हारी नीयत में खराबी है.
 
सरहदों पर बहुत तनाव है क्या,
कुछ पता तो करो चुनाव है क्या...
जवानों की शहादत पर सियासत करके इलेक्शन नहीं जीत पाओगे|
40 जवान शहीद हुए, कितने आतंकी मरे?
56 इंच का सीना कहां गया?
तालिम का ज़ोर इतना, तहज़ीब का शोर इतना
बरक़त क्यों नहीं होती, तुम्हारी नीयत में ख़राबी है| pic.twitter.com/URnPUUwrwx
 
केंद्रीय मंत्री एसएस अहलूवालिया के बयान ('एयर स्ट्राइक का मकसद संदेश देना था, मारना नहीं') पर निशाना साधते हुए सिद्धू ने ट्वीट करते हुए लिखा था कि तो मकसद क्या था? क्या आतंकियों को मारने गए थे या पेड़ उखाड़ने? क्या यह चुनावी हथकंडा था?' इसके अलावा एयर स्ट्राइक में मारे गए आतंकियों की संख्या पर सिद्धू ने लिखा है, '300 आतंकी ढेर हुए, हां या नहीं?' इसके साथ ही उन्होंने लिखा था कि सेना का राजनीतिकरण बंद किया जाए.
 
300 terrorist dead, Yes or No?
What was the purpose then? Were you uprooting terrorist or trees? Was it an election gimmick?
Deceit possesses our land in guise of fighting a foreign enemy.
Stop politicising the army, it is as sacred as the state.
ऊंची दुकान फीका पकवान| pic.twitter.com/HiPILADIuW
 
इसके बाद केजरीवाल ने एक और ट्वीट करते हुए लिखा था कि सेना झूठ नहीं बोल सकती, भाजपा झूठ बोल रही है. सारा देश सेना के साथ है, लेकिन भाजपा सेना के खिलाफ.'
दरअसल, 26 फरवरी को भारतीय वायुसेना की ओर से पाकिस्तान में घुसकर जैश-ए-मोहम्मद के ठिकानों पर की गई आतंकी कार्रवाई के बाद अब सबूत और कितने आतंकी मरे इस पर सवाल उठ रहे हैं. हालांकि भारतीय सेना की ओर से कहा गया है कि आंकड़ों की किसी भी तरह से पुष्टि नहीं की जा सकती है. लेकिन कई लोग ऐसे भी जो दावा कर रहे हैं कि कम से कम 300 आतंकी मारे गए हैं. ताजा दावा बीजेपी अध्यक्ष अमित शाह ने किया है. उनका कहना है कि कम से कम 250 आतंकी मारे गए हैं.